Assalamualaikum WB

Saya seorang rakyat Malaysia yang belajar dan bertugas di Singapura sejak kecil lagi kerana bapa saya seorang warga Singapura. Saya mula menjadi penduduk tetap di Singapura lebih 6 tahun yang lalu. Apabila saya ingin berumah tangga dengan pasangan saya, saya telah mendaftar di pejabat Registry of Muslim Marriages (ROMM) Singapura. Saya telah menggunakan keterangan diri sebagai penduduk tetap di Singapura. Saya tidak memohon di Mahkamah Syariah di Melaka memandangkan saya tidak bermastautin di sana. Walau bagaimanapun, sejak kebelakangan ini, saya sering kembali ke Melaka memandangkan keluarga ingin kembali tinggal di sini.

Saya ingin tahu bagaimana pernikahan saya di Singapura dapat diiktirafkan di Malaysia memandangkan status diri yang didaftarkan dengan kad pengenalan saya di Malaysia masih menunjukkan bahawa saya seorang bujang.
Pengiktirafan ini sangat penting untuk mengelakkan sebarang situasi salah faham dan memudahkan kami memohon untuk membeli rumah dan keperluan lain.

Saya harap pihak Mahkamah Syariah dapat membantu saya dalam situasi ini.
Terima kasih.