<p>
    

</p>
<ul>
        <li>

        
<h3>Profil</h3>

<div><p>Mahkamah Rayuan Syariah dianggotai oleh 7 orang ahli panel yang dilantik oleh Yang Di-Pertuan Agong dan diketuai oleh Ketua Hakim Syarie sebagai Pengerusi serta dianggotai oleh 6 orang hakim rayuan syarie. Panel rayuan dibantu oleh Ketua Pendaftar dan seorang Pegawai Penyelidik. Dalam satu-satu sidang perbicaraan , hanya 3 orang daripada &amp; orang ahli panel yang akan dilantik sebagai hakim perbicaraan.</p></div>


    </li>
        <li>

        
<h3>Bidang Kuasa</h3>

<div><p style="text-align: justify;">Mahkamah Rayuan Syariah mempunyai bidangkuasa untuk mendengar dan memutuskan apa-apa rayuan terhadap apa-apa keputusan yang dibuat oleh Mahkamah Tinggi Syariah dalam menjalankan bidangkuasa asalnya.</p>
<p style="text-align: justify;">Mempunyai bidangkuasa pengawasan dan penyemakan ke atas mahkamh Tinggi Syariah dan boleh, jika didapati perlu olehnya demi kepentingan keadilan, samada atas kehendaknya sendiri atau atas kehendak mana-mana pihak atau orang yang berkepentingan, pada mana-mana peringkat dalam apa-apa perkara atau prosiding, sama ada mal atau jenayah, dalam Mahkamah Tinggi Syariah, memanggil dan memeriksa mana-mana rekod mengenainya dan boleh memberikan apa-apa arahan yang dikehendaki demi keadilan.</p>
<p style="text-align: justify;">Mahkamah Rayuan Syariah juga berbidangkuasa untuk membatalkan sabitan, mengenepikan, mengurangkan, mengakaskan, mengesahkan, mengubah hukuman, perintah atau keputusan, menolak rayuan atau menyabitkan yang dituduh dan menghukumnya mengikut undang-undang, menjalankan apa-apa kuasa sebagaimana dijalankan oleh Mahkamah pembicaraan atau memerintahkan perbicaraan semula diadakan bagi kedua-dua kes jenayah dan mal.</p>
<p style="text-align: justify;">Seksyen 55 enakmen Pentadbiran Agam Islam ( Negeri Melaka) 2002 telah menerangkan secara terperinci tentang bidangkuasa Mahkamah Rayuan Syariah. Seksyen tersebut menyatakan seperti berikut</p>
<p style="text-align: justify;">1. Mahkamah Rayuan Syariah hendaklah mempunyai bidang kuasa untuk mendengar dan memutuskan apa-apa rayuan terhadap apa-apa keputusan yang dibuat oleh Mahkamah Tinggi Syariah dalam menjalankan bidang kuasa asalnya.</p>
<p style="text-align: justify;">2. Apabila suatu rayuan daripada sesuatu keputusan Mahkamah Rendah Syariah telah diputuskan oleh Mahkamah Tinggi Syariah, Mahkamah Rayuan Syariah boleh atas permohonan mana-mana pihak memberikan kebenaran untuk diputuskan olehnya sendiri apa-apa persoalan undang-undang berkepentingan awam yang telah timbul dalam perjalanan rayuan itu dan yang keputusannya oleh Mahkamah Tinggi Syariah telah menyentuh keputusan rayuan itu.</p>
<p style="text-align: justify;">3. Apabila kebenaran telah diberikan oleh Mahkamah Rayuan Syariah, Mahkamah itu hendaklah mendengar dan memutuskan persoalan yang dibenarkan dirujukkan bagi keputusannya dan membuat apa-apa perintah yang boleh dibuat oleh Mahkamah Tinggi Syariah dan yang difikirkannya adil bagi pemberesan rayuan itu.</p>
<p style="text-align: justify;"></p></div>


    </li>
        <li>

        
<h3>Carta Organisasi</h3>

<div><p>Sedang Dikemaskini</p></div>


    </li>
        <li>

        
<h3>Hakim Mahkamah Rayuan Syariah</h3>

<div><p>Sedang Dikemaskini</p></div>


    </li>
    </ul>
