 Rabu, 27 April 2016 - Mahkamah Syariah Negeri Melaka (MSNM) sekali lagi telah berjaya melakar sejarah Institusi Kehakiman Syariah Malaysia pada hari ini setelah memeterai Surat Hasrat Kerjasama / Letter Of Intention (LOI) di antara MSNM dengan Universiti Kebangsaan Malaysia (UKM). Majlis menandatangani LOI tersebut disempurnakan dalam Program ‘Diskusi Kebangsaan Pemerkasaan Pelaksanaan Hakim Syarie Wanita di Mahkamah Syariah’, bertempat di Hotel Puri Pujangga, UKM Bangi dengan disaksikan seramai 50 orang peserta. Peserta diskusi sedang memberi perhatian dalam pembentangan kertas ilmiah oleh panel pembentang Turut hadir Hakim-hakim dan Pendaftar-pendaftar dari Jabatan Kehakiman Syariah Negeri Sembilan (JKSNS), Jabatan Kehakiman Syariah Negeri Pahang (JKSP), Jabatan Kehakiman Syariah Negeri Perak (JKSPK) dan Jabatan Kehakiman Syariah Negeri Selangor (JAKESS). Majlis menandatangani LOI di antara UKM dengan MSNM Upacara pertukaran dokumen persetujuan di antara YAA Ketua Hakim Syarie MSNM dengan YBhg Dekan Fakulti Pengajian Islam UKM Pengisian utama diskusi tersebut adalah pembentangan kertas-kertas ilmiah oleh 5 orang panel pembentang yang terdiri dari 2 orang Pensyarah Fakulti Pengajian Islam UKM dan 3 orang Pegawai MSNM iaitu YAA Datuk Hj Mohd Radzi Bin Hj Abd Latif, Ketua Hakim Syarie, YBhg Tuan Abu Suffian Bin Abu Yaziz, Ketua Pendaftar, dan Puan Firdawaty Binti Mohammad, Hakim Syarie Wanita. YAA Datuk Hj Mohd Radzi Hj Abd Latif membentangkan kertas ilmiah kepada peserta Ketua Pendaftar turut membentangkan kertas ilmiah Ketua Pendaftar menerima cenderahati penghargaan dari pihak UKM MSNM kini selangkah maju ke hadapan setelah menjadi perintis bagi institusi kehakiman syariah dalam menjalinkan hubungan diplomatik bersama universiti penyelidikan tersohor itu. Antara hasrat jalinan kerjasama yang dipersetujui ialah bekerjasama dalam aktiviti penyelidikan, seminar / bengkel program pembangunan insane, program latihan pelajar, perkongsian maklumat / sumber ilmu, program perundingan / aktiviti kemasyarakatan, dan perkongsian bidang kepakaran. Berita Oleh : Izzah Hanani binti Suhaimi & Mohd Hafiidz Bin Azman 