Assalamualaikum...

Saya telah dipaksa kahwin oleh kedua ibu bapa saya pada 3 Jun 2011. Saya tahu yang ibu bapa ada hak ke atas anak perempuannya yang masih belum pernah berkahwin atau pun dara. Saya dah pun menyelesaikan majlis perkahwinan di pihak lelaki mahu pun perempuan. Tapi saya tetap tidak dapat menerima lelaki itu sebagai suami saya. Saya ingin meminta cerai. Tetapi suami saya tidak mahu menceraikan saya dan saya pun melarikan diri kerana tidak tahan dengan ugutan orang tua saya. Orang tua saya mengancam untuk bunuh diri sekira nya saya meminta cerai kepada suami saya.

Cerita ini bermula pada bulan 12 pada tahun 2010. Saya terpaksa bersetuju untuk bertunang dengan suami saya disebabkan saya telah membuat kesalahan yang besar di dalam hidup saya. Saya terlanjur dengan kekasih saya. Ibu bapa saya tidak akan memaafkan saya sekiranya saya tidak mahu menerima lelaki pilihan mereka. Saya pun bertunang. Saya cuba untuk menerima leleki itu, tapi saya tetap tak mampu untuk mengawal perasaan tidak suka saya pada lelaki pilihan orang tua saya ini. Saya sudah lama mengenali lelaki ini. Dia seorang duda dan juga mempunyai 4 orang anak perempuan dan ada yang sebaya dengan saya. Saya berkenalan dengannya pada 2 tahun lepas. Dia memang seorang yang berharta. Dari baru berkenalan dia selalu memberikan saya wang dan pada mulanya saya enggan menerima pemberiannya, dan saya pun bertanya kepada lelaki ini, abang ikhlas ke ni, bagi saya duit, saya taknak kalau ada apa tuntutan daripada abang nanti. Kalau abang ikhlas saya akan ambil, tapi kalau abang mengharapkan balasan, lebih baik abang simpan sahaja duit abang. Lelaki ini pun menjawab. Abang ikhlas. Abang tak harapkan apa-apa pun dari awak. Hari demi hari berlalu. Lelaki ini pun berkenalan dengan keluarga saya dengan cara yang tak disangka. Saya sakit di tempat kerja dan lelaki ini pun menawarkan untuk tumpangkan ke rumah saya. Di rumah sayalah dia berkenalan dengan orang tua saya. Pada esok harinya dia memanggil ibu bapa saya dengan gelaran yang saya panggil, iaitu mama dan papa. Saya pun terkejut, tapi saya mendiamkan diri sahaja. Hari demi hari masa berganti sehinggalah sebelum saya terpaksa bertunang, dia selalu datang ke rumah saya dan memberi barang-barang, makanan, duit kepada keluarga saya dan saya sendiri. Dalam fikiran saya mungkin dia ingin membantu keluarga saya kerana keluarga saya susah. Dan dia pernah cakap yg dia ikhlas.

Tapi saya salah, dia menaruh harapan terhadap saya, dan saya pun dah menolak keinginannya untuk mengahwini saya, tapi dia tak pernah putus asa. Dia menggunakan hartanya untuk menawan hati saya, tapi sikit pun saya tak tertawan. Dia mengunakan ibu bapa saya untuk sampai kepada tujuannya dan akhirnya dia berjaya.

Sebulan selepas bertunang,saya pun pergi ke Kuala Lumpur untuk bekerja disana. Di Kuala Lumpur, saya bertemu dengan seorang lelaki dan mula memcintai antara satu sama lain. Saya tak sanggup lagi dan saya ingin memutuskan pertunangan. Tapi saya bersabar lagi. Selepas 3 bulan, saya betul-betul nekad untuk putuskan tunang dan sanggup mengganti segala hantaran dan cincin pertunangan. Tapi dia tak bersetuju, dia hendak saman malu saya. Saya pun takut keluarga saya susah disebabkan saya, saya pun menarik balik kata-kata saya. Saya pun dah berbincang dengan orang tua saya, tapi orang tua saya berkeras untuk memaksa saya berkahwin dengan lelaki ini. Sampai di hari pernikahan pun saya terpaksa bersetuju dan hanya dapat menangis.

Saya dipaksa untuk melayan suami saya walaupun saya belum bersedia dan si suami pun telah berjanji tidak akan menyentuh saya jika saya masih belum bersedia. Tapi pada hari keempat saya meminta dia menceraikan saya. Saya berjanji kepadanya akan memberi dia masa dan saya akan selesaikan majlis di pihaknya agar dia tidak mendapat malu. Saya pun tidak mahu menerima harta atau wasiat daripada suami saya. Tapi dia memberitahu ibu bapa saya dengan cara keluar dari rumah ibu bapa saya. Ibu bapa saya memarahi saya dan suruh saya bersumpah diatas Al-Quran untuk tidak meminta cerai, dan ibu saya berkata kalau saya tidak melayani batin suami saya, ibu bapa saya mengancam untuk bunuh diri. Ugutan demi ugutan yang saya terima. Keadaan pun reda, ibu bapa saya memujuk suami saya untuk balik ke rumah. Pada malam itu tanpa menghiraukan perasaan saya dan janji yang pernah dia lafazkan, dia menyentuh saya tanpa kerelaan saya. Dia memaksa saya, kerana dia tahu saya tidak berdaya dan orang tua saya lebih pedulikan perasaannya dari pada perasaan saya. Walau saya tidak berhenti mengeluarkan air mata, ibu bapa saya tetap tidak peduli. Saya tiada tempat mengadu. Telefon bimbit saya telah dipecahkan oleh bapa saya. Kereta saya tak lagi menjadi hak saya. Saya tidak boleh keluar rumah tanpa ada yang temankan saya. 

Pada 13 Jun, selepas selesai 12 Jun majlis di rumah suami saya, saya melarikan diri. Sehingga kini, saya sudah pun berulang kali meminta cerai. Dan sekarang saya dilaporkan kepada pihak polis dan kes ni belum diselesaikan. Saya hanya ingin kan cerai. Saya takut orang tua saya akan memaksa dan mengancam saya sekiranya saya pergi ke Balai Polis Kandang Melaka untuk selesaikan kes ini. Lelaki yang saya temui di Kuala Lumpur turut di persalahkan walaupun dia tidak tahu apa-apa. Dan lelaki yang saya cintai ini pun telah datang ke Balai Polis Kandang pada siang tadi untuk memberi kerjasama kepada pihak polis. Saya dan lelaki ini telah pun memutuskan hubungan selepas saya berkahwin. 

1. Sifat suami saya yang suka mengadu kepada orang tua saya dan selalu menyebabkan saya dimarahi.
2. Suami saya selalu tidak mahu berbincang dengan saya, dia pasti akan mengadu dulu kepada orang tua saya agar saya dimarahi oleh orang tua saya.
3. Dia menaburkan duitnya kepada keluarga saya terutama saya sendiri. Saya tidak menafikan saya banyak memakan duit suami saya, tetapi sebelum bertunang saya tidak pernah meminta duit atau apa-apa barang pun kepada suami saya.
4. Saya tidak boleh hidup dengan suami saya. Perasaan benci saya terhadapnya semakin memuncak dan tiada kata berbaik lagi.
5. Saya ingin meminta cerai kepadanya. 

Bagaimanakah saya dapat meminta cerai kepada suami saya?

Saya mengharapkan bantuan dan jawapan. Sekian terima kasih.