Assalammualaikum..
Saya ingin mengetahui bagaimanakah caranya saya perlu lakukan bagi kes bekas suami saya yang terlalu liat dan berkira dalam memberi nafkah anak yang telah ditetapkan dalam Perintah Mahkamah setelah kami bercerai pada tahun 2010 lepas. Perintah tersebut menetapkan bayaran nafkah sebanyak RM200 sebulan untuk anak kami yang berumur 11 tahun yang mana bayaran perlu dibuat pada atau sebelum 31 haribulan setiap bulan. Untuk makluman pihak tuan bayaran kini telah tertunggak sebulan. Beliau tidak pernah menepati perintah mahakamah yang dikeluarkan iaitu sengaja melewatkan atau mendiamkan sekiranya saya tidak beria-ia meminta daripadanya. Keadaan ini membuatkan saya amat tertekan kerana setiap bulan perlu meminta-minta daripadanya seperti peminta sedekah.. Harap tuan dapat membantu dalam masalah saya ini...terima kasih