<div align="justify">3 Mac 2014 - Wacana Ketua Pengarah/Ketua Hakim Syarie Jabatan Kehakiman Syariah Malaysia (JKSM) tahun 2014 telah diadakan di Kolej Tentera Darat (KTD) Port Dikson, Negeri Sembilan. Semua Pegawai Syariah Mahkamah Syariah Negeri Melaka (MSNM) seramai 15 orang telah menghadiri wacana itu.<br /><br />Wacana tersebut bermula pada jam 9.00 pagi dimulakan dengan nyanyian lagu Negaraku dan 1 Malaysia kemudian bacaan doa. Penyampaian amanat oleh YAA Tan Sri Dr.Ibrahim Lembut, Ketua Pengarah/Ketua Hakim Syarie JKSM telah disampaikan sejurus sahaja persembahan multimedia mengenai pencapaian JKSM sepanjang tahun 2010 sehingga kini.<br /><br />Pada wacana tahun ini, YAA Tan Sri Dr Ibrahim Lembut masih mengekalkan 7 halatuju Pegawai Syariah agar Pegawai Syariah lebih fokus dan memahami hasrat serta amanat. beliau. YAA Tan Sri mengucapkan tahniah kepada seluruh pegawai serta kakitangan yang terlibat secara langsung atau tidak langsung bagi menjayakan KPI yang telah berjaya dicapai kemudia YAA Tan Sri telah menetapkan 8 KPI KP pada tahun 2014 yang perlu dicapai. YAA Tan Sri berharap semoga sasaran KPI yang digariskan akan menjadi pemangkin kepada kita untuk bekerja lebih proaktif, kreatif dan inovatif ke arah memberi perkhidmatan berkualiti, sistematik dan efektif dan kerjasama semua dan berharap semua pihak dapat terlibat secara langsung mahupun tidak langsung supaya dapat sama-sama menggembeling tenaga secara kolektif bagi menjayakan KPI yang telah ditetapkan.<br /></div>