Terima kasih di atas pertanyaan tersebut.

1. Untuk membuat permohonan, puan boleh hadir ke Bahagian Sokongan Keluarga di Aras 2, Mahkamah Syariah Negeri Melaka dan berjumpa dengan kakitangan berkenaan. Puan akan dikehendaki mengisi borang maklumat diri untuk pendaftaran fail.

2. Dokumen yang paling penting sekali adalah puan telah memperolehi Perintah Mahkamah / Salinan berkaitan dengan Nafkah Anak sahaja. Selain daripada itu puan perlu menyertakan sekali :
      i. Salinan Kad Pengenalan Plaintif
      ii. Salinan Kad Pengenalan Defendan (Jika Ada)
      iii. Salinan Surat Beranak / Kad Pengenalan Anak
      iv. Salinan Slip Gaji Plaintif dan Defendan (Jika Ada)

3. Puan boleh mendapatkan Perintah Mahkamah di Kaunter Mahkamah Syariah Negeri Melaka dengan mengisi borang yang berkaitan.

4. Proses selanjutnya selepas pendaftaran kes puan, pihak BSK akan mengeluarkan Notis Kehadiran bagi Unit Khidmat Nasihat Perundangan di mana Plaintif dan Defendan dikehendaki hadir di hadapan Pegawai BSK untuk membincangkan kes tersebut dan mendapatkan persetujuan suami supaya membayar nafkah anak. Jika suami enggan atau tidak hadir pada tarikh yang ditetapkan, Unit Penguatkuasaan dan Pelaksanaan Perintah di bawah BSK akan menyediakan dokumen dan menyerahkan kepada Jabatan Bantuan Guaman untuk difailkan di Mahkamah bagi tindakan selanjutnya.

5. Puan boleh rujuk kepada Pihak Mahkamah untuk memastikan samada perintah tersebut masih ada atau tidak.

Sekian, Terima Kasih.