Puan, 
Prosedur untuk membuat tuntutan perceraian secara ta'liq, puan hendaklah mengemukakan satu saman sebagaimana yang dinyatakan di dalam Borang  MS 2 Jadual Ketiga, Enakmen Tatacara Mal Mahkamah Syariah(Negeri Melaka) 2002 dan disertakan dengan satu penyata tuntutan yang mengandungi sebab-sebab kenapa puan membuat tuntutan tersebut. Sebaik-baiknya puan datang ke Mahkamah dan petugas di kaunter Mahkamah sedia membantu puan menerangkan tentang cara-cara membuat tuntutan tersebut. 
Puan tidak dikira nusyuz sekiranya puan keluar dari rumah demi menyelamatkan diri puan daripada kezaliman suami. Rasulullah SAW bersabda "Tidak boleh (membiarkan terjadinya) bahaya dan tidak boleh membahayakan" (Riwayat Bukhari, Muslim, Ahmad dan Ibn Majah)