Assalamualaikum

Masalah 1

Saya telah menngambil seorang anak angkat sejak dari anak tersebut berumur 1tahun 8 bulan, dengan persetujuan dari kedua orang tua anak tersebut. Ini adalah kerana anak tersebut sedang sakit dan kedua orang tuanya tidak mampu menjaga dan mengubati anaknya itu.Setelah 7 tahun saya menjaganya seperti anak sendiri dan saya ubati penyakitnya hingga sembuh ibubapanya mengambilnya semula. pertanyaan saya adakah saya boleh menuntut segala perbelanjaan yang telah saya belanjakan terhadap anak tersebut daripada kedua orang tuanya? Bagaimanakah caranya saya boleh menyelesiakan masalah ini?

Masalah 2

Saya ada seorang adik perempuan yang telah berkahwin dan mempunyai 5 orang anak. Masalah yang saya sedang hadapi ini ialah adik perempuan saya ini telah memaksa ibu saya yang telah uzur menjaga kesemua anaknya dari 7.00 pagi hingga 7.00 malam ,kadang - kadang hingga pukul 12.00 malam dengan tanpa memberi apa-apa bayaran atau perbelanjaan untuk menanggung makan minum anak-anaknya yang dijaga oleh ibu saya. Manakala bapa saya pula telah disuruh oleh adik saya dan suaminya mengemas rumah mereka serta mencuci pakaian mereka setiap hari. Pada pendapat saya adik saya dan suaminya telah menganiaya ibubapa saya. Saya dan keluarga pernah menasihatinya tapi malangnya adik dan suaminya tidak dapat menerimanya dan berlaku pergaduhan. Bagaimanakah caranya saya boleh mengambil tindakan pada adik dan suaminya ini? Apakah yang perlu ssaya buat? 
Saya berharap agar pihak tuan dapat memberikan panduan kepada saya untuk menyelesaikan masalah- masalah saya ini. Terima Kasih.