Waalaikumussalam Puan, 

Memandangkan puan berkahwin di Malaysia, prosedur perceraian boleh difailkan di mana-mana Mahkamah Syariah di Malaysia yang berbidang kuasa selaras dengan Seksyen 4 Enakmen Undang-Undang Keluarga Islam (Negeri Melaka) 2002. 

Sekiranya telah berlaku perceraian,puan boleh memfailkan permohonan pengesahan perceraian di Mahkamah dengan membawakan dokumen yang diperlukan (puan boleh merujuk laman web kami di bahagian orang awam untuk sampel permohonan dan senarai dokumen yang diperlukan). 

Sekiranya puan masih tinggal di UK, jika perceraian berlaku di sana, pengesahan cerai masih boleh difailkan di Malaysia kerana Mahkamah Syariah di Malaysia adalah Mahkamah yang berbidangkuasa. 

Sekiranya terdapat pertanyaan lanjut sila hubungi pihak kami. 

Sekian terima kasih.