Waalaikumusalam...

Suatu permohonan perceraian biasa (iaitu bukan perceraian secara ta\'liq, fasakh, khulu\'), yang mana sekiranya salah satu pihak tidak bersetuju dengan permohonan perceraian tersebut, hakim, setelah berpuashati bahawa pernikahan tersebut shiqaq (pecah belah) akan memerintahkan pihak-pihak (suami dan isteri) melantik HAKAM yang terdiri daripada waris terdekat masing-masing. Hakam akan mewakili pihak-pihak dalam perbincangan \'majlis hakam\' yang dipengerusikan biasanya, oleh Pegawai Agama Islam Daerah. Tugas hakam yang utama adalah untuk mendamaikan kedua-dua pihak, walaubagaimanapun sekiranya perdamaian tidak dapat dicapai, HAKAM BOLEH MENCERAIKAN PERNIKAHAN kedua-dua pihak setelah proses yang ditetapkan dalam kaedah hakam dipatuhi.