Tuntutan Hadanah/hak jagaan anak diputuskan oleh Mahkamah setelah melalui proses perundingan Sulh di hadapan pegawai Sulh Mahkamah. Banyak kes telah berjaya diselesaikan diperingkat ini tanpa perlu perbicaraan yang panjang di hadapan Hakim. Ketidak hadiran salah satu pihak di hadapan pegawai Sulh dianggap kes tidak berjaya dan perlu dibicarakan dihadapan Hakim. Semasa perbicaraan, kedua-dua pihak akan dipanggil ke mahkamah. keengganan pihak-pihak untuk hadir dan terbukti Saman Kehadiran dapat diserahkan kepada pihak-pihak, membolehkan Mahkamah membicarakan kes tersebut \"sebelah pihak\" iaitu tanpa kehadiran pihak yang enggan.Mahkamah akan memutuskan berdasarkan keterangan pihak yang hadir dan saksi-saksi serta exibit yang dikemukakan. Perintah yang isteri perolehi dalam kes ini telah melalui semua proses perbicaraan yang telah diprosedurkan dalam Enakmen Tatacara Mahkamah Syariah.Untuk mengesahkan sama ada perintah tersebut sememangnya dikeluarkan oleh mahkamah ini, pihak puan boleh merujuk kepada Pendaftar Mahkamah Tinggi Syariah untuk makluman lanjut.