Assalamualaikum wbt...
Hubungan saya & suami sering kali bermasalah kerana sikapnya yang terlalu ego. Saya pernah membuat 2 aduan terhadap suami & kami telah diberikan runding cara perkahwinan kali pertama di PAID Hulu langat pada tahun 2009 dan kali kedua di PAID Jasin pada 2014. Baru-baru ini suami telah memfailkan permohonan cerai terhadap saya atas 4 alasan, antaranya saya didakwa sering melawan, keluarga saya didakwa masuk campur dalam urusan rumah tangga, saya didakwa pernah menghalau suami dari rumah dan ayah saya didakwa menumbuk & meludah suami. Namun, atas persetujuan bersama suami telah menarik balik permohonan cerai tersebut. Untuk makluman, hubungan kami sering bermasalah kerana sikap kurang bertanggung jawab suami & ego yang terlalu tinggi sehingga sebarang nasihat yang diberikan oleh saya mahupun orang tua saya tidak dipedulikan. Ayah saya memarahi suami kerana anak saudara kami telah menemui video lucah dalam telefin bimbit suami & suami berdendam kerana peristiwa itu. Masalah semakin teruk apabila suami berlaku biadap terhadap ibu bapa saya & apabila ibu bapa saya meminta agar suami meminta ampun, suami enggan berbuat demikian. Ibu bapa saya telah menyatakan mereka tidak akan mengampunkan suami selagi suami tidak memohon ampun & meminta agar saya memohon cerai dari suami. Saya tersepit antara kedua-dua pihak. Selama ini ibu bapa saya telah banyak membantu dari segi kewangan & penjagaan anak-anak kami. Sedangkan suami memang telah menunjukkan rasa benci terhadap kedua-dua ibu bapa saya. Saya sedar ketaatan saya adalah kepada suami tapi saya juga khuatir kerana suami seorang yang mementingkan diri sendiri. Sekiranya saya memilih untuk kekal bersama suami, keluarga akan membuang saya. Sekiranya saya memilih untuk memohon cerai, adakah ini termasuk antara alasan yang dibenarkan untuk memohon fasakh?