Assalamualaikum w.b.t.

Terima kasih atas pertanyaan yang puan utarakan.

Merujuk kepada masalah puan, kami nasihatkan agar ibu bapa puan terus menerus menasihati kakak puan agar tidak lagi bersekedudukan dengan lelaki tersebut. Puan boleh menerangkan kepada mereka tentang risiko ditangkap khalwat oleh pihak berkuasa dan jika ditangkap khalwat keadaan akan menjadi lebih teruk. 

Jika puan sekeluarga merasakan imam di kampung dapat menyelesaikan perkara ini puan boleh berbuat demikian.

Untuk pengetahuan pihak Puan, tiada apa-apa prosedur yang perlu diambil oleh pihak Mahkamah untuk mengambil apa-apa tindakan ke atas kakak puan melainkan jika mereka ditangkap khalwat oleh pihak Jabatan Agama Islam, mereka akan dibawa ke Mahkamah untuk proses pendakwaan. 

Sekian terima kasih. 

Wassalam.