1. Urufnya, seorang bapa wajib menanggung nafkah anaknya sehingga anak tersebut mencapai umur 18 tahun. Walaubagaimanapun sekiranya anak tersebut masih bersekolah/belajar di kolej/universiti bapa masih perlu menaggung nafkah tersebut. 
2. Kadar nafkah eddah yang ditetapkan oleh Mahkamah adalah persetujuan bersama dalam Majlis Sulh. Sekiranya tiada persetujuan, kadar ditentukan oleh mahkamah berdasarkan uruf setelah diambilkira jumlah tuntutan isteri dan kemampuan suami. Faktor yang diambilkira adalah sejauhmana isteri dapat membuktikan melalui keterangan-keterangannya kepada Mahkamah jumlah nafkah yang dituntut adalah berpatutan.Selain itu, faktor kemampuan suami juga diambilkira. Perintah nafkah adalah berdasarkan uruf iaitu melihat kepada perbelanjaan asas seperti makan, minum, tempat tingal dan pakaian selama tempoh eddah. Lain-lain perbelanjaan yang dimaksudkan oleh penyoal melebihi kemampuan suami adalah tidak diambilkira seperti perbelanjaan alat solek, ansuran kereta dan lain-lain.
3. Tiada kadar minimum bagi tuntutan nafkah.
4. Tindakan yang boleh dilakukan sekiranya perintah nafkah tidak dapat dilaksanakan diatas sebab-sebab diatas adalah dengan menfailkan Perintah Penguatkuasaan dan Pelaksanaan. Bermaksud sekiranya suami mempunyai apa-apa harta/aset yang ditinggalkan, maka Isteri boleh memohon Saman Penghutang Penghakiman ataupun memohon Penguatkuasaan Perintah melalui penyitaan dan penjualan harta/aset bekas suami. Sekiranya, bekas suami tiada mempunyai apa-apa harta sebagaimana dinyatakan, maka tuntutan boleh dibuat ke atas waris terdekat seperti bapa.
5. Tunggakan nafkah tidak bercagar adalah perintah nafkah biasa yang tidak dipatuhi dan menjadi tunggakan. Manakala perintah nafkah bercagar pula adalah Mahkamah boleh memerintahkan bekas suami meletakkan cagaran bagi menjamin perintah nafkah mahkamah dipatuhi. sekiranya bekas suami tidak mampu membayar nafkah tersebut, harta yang dicagarkan itu boleh digunakan untuk membuat bayaran tersebut. Contohnya, bekas suami mempunyai rumah yang disewakan dengan bayaran Rm 500 sebulan. Mahkamah telah perintahkan nafkah eddah RM 500 sepanjang tempoh eddah dan memerintahkan rumah tersebut dicagarkan pada pemegang amanah, dan pemegang amanah akan membayar kepada bekas isteri hasil sewaan tersebut sebanyak RM 500.
6. Peratus kejayaan Majlis Sulh 70%.