Wa\'alaikumussalam,

Terima kasih atas persoalan berikut,

Langkah yang perlu diambil oleh pihak puan adalah dengan membuat aduan di Mahkamah Syariah. Puan boleh datang terus ke kaunter Mahkamah untuk mendaftarkan kes dengan dipandu oleh pembantu di kaunter. Selepas itu kes puan ini akan diagihkan ke unit Sulh, yang mana pihak-pihak akan dipanggil dan dipertemukan di dalam suatu majlis perundingan terpimpin secara rasmi, yang diatur oleh mahkamah berdasarkan prosedur tertentu, dan seandainya perdamaian tercapai, ianya akan dikeluarkan sebagai suatu perintah mahkamah tanpa perlu melalui proses perbicaraan biasa. Sekiranya proses Sulh ini gagal, maka kes ini akan dibicarakan dihadapan hakim di dalam mahkamah.