Assalamualaikum,

Arwah adik lelaki telah berkahwin dan meninggalkan 2 orang anak. Seorang lelaki dan seorang perempuan. Permasalahannya ialah pernikahan tersebut dilaksanakan oleh seorang imam dengan dihadiri oleh 4 saksi di sebuah kampung. Sehingga kini pernikahan tersebut tidak didaftarkan dan tiada bukti perundangan yang sah yang dapat membuktikan pernikahan tersebut. Imam telah meninggal dunia manakala 4 saksi pula tidak dapat dikenalpasti. Anak-anak juga tidak mempunyai sijil lahir yang lengkap, manakala si isteri pula tiada dokumen pengenalan diri yang sah.

Soalan saya, bagaimanakah hak faraid anak-anak dan isteri arwah bagi harta yang ditinggalkan arwah? Arwah masih mempunyai adik beradik yang lain. 