
<p>28 Oktober 2015 - Seksyen Bahagian Sokongan Keluarga Negeri Melaka (SBSK MSNM) telah menjalinkan kerjasama dengan pihak RTM Melaka untuk memastikan penyaluran maklumat berkaitan peranan dan fungsi SBSK Negeri Melaka dapat disalurkan kepada masyarakat awam dengan berkesan dan lebih efisien. Pengkongsian maklumat tersebut dalam slot “Bersama Agensi” radio Melaka FM telah di siarkan pada jam 2.00 hingga 2.30 petang bersama Juruhebah Melaka fm yang mengelolakan rancangan tersebut. Ini merupakan kerjasama kali pertama pihak SBSK MSNM dengan pihak RTM Melaka bagi memastikan setiap penyaluran dan perkongsian maklumat dapat disampaikan ke segenap lapisan masyarakat melalui media massa terutamanya kepada para pendengar di Negeri Melaka.</p>
<div style="text-align: center;"><img title="Seksyen Bahagian Sokongan Keluarga Negeri Melaka Kongsi Maklumat Melalui Radio Melaka FM (102.3)" src="images/stories/2015/SBSK_MelakaFM/BSK_melakaFM1.png" alt="Seksyen Bahagian Sokongan Keluarga Negeri Melaka Kongsi Maklumat Melalui Radio Melaka FM (102.3)" width="400" height="230" /> </div>
<div style="text-align: center;"> </div>
<div style="text-align: center;">
<div style="text-align: center;"><img title="Seksyen Bahagian Sokongan Keluarga Negeri Melaka Kongsi Maklumat Melalui Radio Melaka FM (102.3)" src="images/stories/2015/SBSK_MelakaFM/BSK_melakaFM3.png" alt="Seksyen Bahagian Sokongan Keluarga Negeri Melaka Kongsi Maklumat Melalui Radio Melaka FM (102.3)" width="404" height="260" /></div>
 </div>
<p><br /> Dalam slot tersebut, YAA Datuk Hj Mohd Radzi Bin Hj Abd Latif (Ketua Hakim Syarie MSNM) bersama Tuan Mohamad Norshahnizam Bin Norizan (Penolong Pengarah SBSK MSNM) telah dijemput sebagai tetamu jemputan. Turut mengiringi ke sesi bual bicara ialah Tuan Abu Suffian Bin Abu Yaziz (Ketua Pendaftar MSNM)  dan Puan Aisah Binti Saleh (Penolong Pengarah Kanan SBSK MSNM). Perkongsian dan penyampaian maklumat secara ringkas tentang fungsi dan peranan utama SBSK MSNM dalam melaksanakan penguatkuasaan perintah nafkah berdasarkan peruntukan undang-undang yang sedang berkuatkuasa bagi membela nasib golongan ibu tunggal dan anak-anak yang teraniaya akibat pengabaian pembayaran nafkah oleh bekas suami. <br /><br /></p>
<div style="text-align: center;"><img title="Seksyen Bahagian Sokongan Keluarga Negeri Melaka Kongsi Maklumat Melalui Radio Melaka FM (102.3)" src="images/stories/2015/SBSK_MelakaFM/BSK_melakaFM2.png" alt="Seksyen Bahagian Sokongan Keluarga Negeri Melaka Kongsi Maklumat Melalui Radio Melaka FM (102.3)" width="400" height="259" /></div>
<p><br /> <br /> Disamping itu, kemudahan BSK Transit yang telah wujud di Wilayah Persekutuan Kuala Lumpur dan Putrajaya turut di war-warkan dalam sesi tersebut. Di akhir sesi bual bicara tersebut, pihak kami menyeru dan mengajak para bekas suami (Penghutang Penghakiman) mematuhi setiap perintah mahkamah berhubung dengan nafkah khususnya agar bekas isteri (Pemiutang Penghakiman) dan anak-anak mereka mendapat hak-hak mereka seperti yang ditetapkan mengikut peruntukan undang-undang dan Hukum Syarak. Ini bagi memastikan konsep keadilan syariah dapat dilaksanakan dan seterusnya melindungi hak-hak yang wajib ditunaikan ke atas mereka.</p>
<p> </p>