 1 November 2013 - Unit Teknologi Maklumat (ICT), Mahkamah Syariah Negeri Melaka (MSNM) telah berjaya melaksanakan program Taklimat Dasar Keselamatan ICT & Klik Dengan Bijak Bersama SKMM. Taklimat Dasar Keselamatan ICT tersebut diadakan untuk memberi pendedahan dan sebagai langkah pengukuhan kepada pegawai dan kakitangan MSNM berkaitan keselamatan ICT. Peserta didedahkan dengan ancaman keselamatan ICT dan langkah-langkah keselamatan bagi mempertingkatkan lagi keselamatan ICT dalam melaksanakan tugas. Taklimat yang disampaikan oleh Puan Nurulhuda Binti Abd Kader, Pegawai Teknologi Maklumat MSNM tersebut diharap dapat menjadi input yang berguna bagi semua pegawai dan kakitangan MSNM. 