Assalamualaikum,

Ibu dan bapa saya telah meninggal dunia baru-baru ini. Arwah telah meninggalkan rumah, motor, barang-barang keperluan rumah dan sejumlah wang. Adik beradik saya ada 7 orang tapi seorang telah meninggal semasa usianya 4 tahun. Oleh itu ada 6 sahaja 2 perempuan 4 lelaki. Anak yang sulung adalah perempuan dan yang akhir adalah saya, perempuan. Yang lain semua lelaki. Masing-masing sudah berkeluarga termasuk saya yang telah berumur 32 tahun.

Saya ingin bertanya mengenai tuntuan pembahagian faraid itu. Adalah perlu saya pergi ke Mahkamah Syariah ataupun hanya perbincangan dengan adik beradik sahaja diperlukan. Jika masing-masing bersetuju dengan keputusan sebulat suara maka segalanya selesai di situ sahaja.