Waalaikumus Salam dan terima kasih kepada Tuan/Puan di atas pertanyaan ini,

Tuan/Puan,

Bagi pengesahan Waqaf dan Hibah, Tuan/Puan hendaklah memfailkan permohonan di Mahkamah Syariah berserta dengan afidavit. Dalam tempoh 21 hari dari pada tarikh pemfailan, kes ini akan disebut di Mahkamah. Sekiranya ada apa-apa persetujuan atau penyelesaian antara pihak-pihak di peringkat sebutan, maka Mahkamah boleh mengeluarkan perintah berdasarkan persetujuan tersebut. Sekiranya tiada apa-apa persetujuan bersama dicapai, maka kes ini akan diteruskan ke peringkat perbicaraan. Tuan/Puan berserta dengan saksi-saksi (jika ada)akan diminta untuk memberikan keterangan dalam peringkat perbicaraan ini. Setelah tamatnya proses perbicaraan, Mahkamah akan mengeluarkan satu perintah. Sekiranya mana-mana pihak tidak berpuas hati dengan keputusan/perintah yang dikeluarkan oleh Mahkamah, maka dalam tempoh 14 hari dari tarikh perintah/keputusan itu dikeluarkan, pihak-pihak boleh memfailkan notis rayuan

Sekian.