Waalaikum salam.

Terima kasih atas pertanyaan.

Berkenaan soalan lafaz cerai, samada dalam bentuk 'Kita bercerai' atau seumpamanya, pihak-pihak mesti merujuk kepada Mahkamah Syariah berhampiran. Kerana apabila suami melafazkan perkataan 'cerai' atau 'talak' kepada isterinya, kemungkinan untuk sahnya cerai adalah tinggi.

Bagi mengelakkan keraguan, samada sah atau tidak lafaz tersebut, pasangan mesti merujuk kepada Mahkamah Syariah, kerana hanya Hakim Syarie yang akan memberi kata putus.

Hakim akan memeriksa keadaan suami dalam semua aspek, samada wujud marah yang menghilangkan ingatan, atau waras atau paksaan dan lain-lain berdasarkan hukum syarak. 