Waalaikumsalam w.b.t. 
Menurut Hukum Syarak, tanggungjawab memberi nafkah kepada anak adalah wajib ke atas bapanya. Seksyen 73(1) Enakmen Undang-undang Keluarga Islam 2002 juga ada menyatakan demikian. Namun demikian, puan tidak boleh menuntut tunggakan nafkah anak yang tertunggak sejak puan berusia 3 bulan hingga sekarang. Tunggakan nafkah boleh dituntut sekiranya sebelum ini ada perintah daripada mana-mana Mahkamah Syariah untuk bapa puan membayar nafkah. Dinasihatkan puan menyemak surat cerai ibu puan sama ada di dalamnya tertera perintah nafkah tersebut. Sekiranya puan tidak dapat menanggung diri sendiri disebabkan sakit atau masih belajar, tuntutan nafkah boleh dituntut daripada bapa puan dan kadar nafkah akan ditentukan oleh mahkamah.
Sekian, wassalam.