Assalamualaikum tuan,
Ibu saya telah meninggal dunia 7 bulan yang lepas meninggalkan 3 orang anak perempuan yang sudah berkeluarga dan saya sebagai anak lelaki tunggal yang turut telah berkeluarga. Arwah emak saya telah meningggalkan sedikit harta termasuk sedikit barang kemas yang telah kami adik beradik bahagikan beberapa hari selepas emak pergi. Saya tidak mengambil apa-apa pun dan menyerahkan kepada ketiga-tiga kakak saya.
Tiga tahun sebelum emak meninggal dia telah menyerahkan tanah tempat dia tinggal kepada saya dengan cara menukar nama kepada nama saya di pejabat tanah tanpa pengetahuan kakak-kakak saya.
Masalahnya sekarang kakak-kakak saya mengatakan yang tanah tersebut perlu di faraid walau pun telah ditukarkan kepada nama saya. 
Apakah yang perlu saya lakukan untuk permasalahan ini.Dimanakah boleh saya dan adik beradik saya merujuk untuk menyelesaikan masalah ini?