Assalamualaikum,
 
Puan perlu memfailkan saman penghutang penghakiman di Mahkamah Rendah Syariah yang berdekatan. Sebaiknya, adalah dinasihatkan agar puan pergi dahulu ke Bahagian Sokongan Keluarga di Mahkamah Syariah di Kompleks Mahkamah Ayer Keroh. Bahagian Sokongan Keluarga (BSK) akan membantu puan dalam membuat tuntutan penghutang penghakiman. Berikut ialah fungsi BSK:-
 
(a)Memberi khidmat nasihat perundangan kepada orang Islam mengenai hak dan tuntutan di mahkamah syariah terutama mengenai isu nafkah; 

(b)Melaksanakan penguatkuasaan penghakiman atau penghakiman atau perintah nafkah yang dikeluarkan oleh Mahkamah Syariah; 

(c)Menyalurkan bantuan sara hidup sementara kepada isteri atau isteri dan anak-anak yang menghadapi masalah mendapatkan nafkah dari pihak yang wajib membayar nafkah; 

(d)Menjadi agen mengutip dari pihak yang diperintahkan membayar nafkah; 

(e)Menyalurkan nafkah kepada pihak yang berhak mendapat nafkah; 

(f)Mencari dan mengumpul dana bagi keperluan pembayaran nafkah yang tidak mencukupi.