Waalaikumussalam Puan, 

Terima kasih atas pertanyaan yang ditujukan. Di dalam pertanyaan Puan
terdapat dua isu yang kami boleh sentuh iaitu pertama dari segi bidangkuasa Mahkamah dan kedua dari
segi prosedur Mahkamah berkenaan kes cerai taklik. 

Dari segi bidang kuasa Mahkamah, jika puan
adalah bermaustautin di Melaka, walaupun Puan mempunyai kad pengenalan beralamat di KL (selepas puan
mendapatkan pengesahan permastautinan), Puan boleh memfailkan apa-apa permohonan samaada permohonan
cerai di Mahkamah Syariah Melaka selaras dengan Seksyen 4 Enakmen Undang-Undang Keluarga Islam
Negeri Melaka 2002.(EUUKIM 2002)

Seterusnya berkenaan permohonan perceraian secara taklik di
bawah Seksyen 50 EUUKIM 2002, kebiasaannya tempoh penyelesaian adalah bergantung kepada pihak-pihak
dan kehadiran saksi-saki yang boleh membuktikan bahawa suami puan gagal untuk menunaikan
tanggungjawab sebagai seorang suami.Kehadiran suami puan sebagai Defendan juga menjadi faktor kepada
tempoh penyelesaian. Sekiranya pihak Suami memberi kerjasama sepenuhnya/bersetuju atas permohonan
puan, proses akan menjadi lebih singkat. 

Namun sekiranya suami memfailkan pembelaan ke atas
tuntutan puan, proses akan menjadi panjang kerana melibatkan perbicaraan di hadapan Hakim.

Puan
dialu-alukan menghubungi terus pejabat kami sekiranya terdapat apa-apa pertanyaan lanjut. 


Sekian terima kasih.