Terima Kasih atas persoalan puan, 

Puan Haziyati, 

Adalah dimaklumkan bahawa masalah puan ini boleh diselesaikan dengan cara memfailkan harta sepencarian di Mahkamah yang berbidangkuasa. Kes harta sepencarian akan diagihkan ke Majlis Sulh untuk sessi mediasi. Sekiranya puan bersetuju untuk mendapatkan jumlah yang tertentu sebagai harta sepencarian ke atas rumah tersebut, bekas suami perlu mendapatkan harga pasaran ke atas rumah tersebut kerana selepas jualan, baki sahaja yang boleh dibahagikan kepada pihak-pihak sekiranya kedua-dua pihak bersetuju untuk menjualkan rumah tersebut. 

Selagi mana puan tidak menandatangani apa-apa dokumen penjualan rumah tersebut tidak boleh diteruskan. 

Sekiranya kes ini tidak selesai di Majlis Sulh, Puan berhak ke atas rumah tersebut semasa perbicaraan di hadapan Hakim namun tertakluk kepada budi bicara hakim untuk menentukan bahagian puan untuk diisytiharkan sebagai harta sepencarian. Puan adalah dinasihatkan untuk mengambi khidmat peguam untuk memudahkan proses permohonan puan. 

Jika terdapat sebarang masalah, jangan ragu-ragu untuk menghubungi pihak Mahkamah. 

Sekian terma kasih.