W.salam ummu aiman,

Terima kasih atas pertanyaan, sukacita dimaklumkan bahawa pihak kami sentiasa mengalu-alukan permohonan puan untuk menjadi Peguam Syarie bagi negeri Melaka.

Berdasarkan kepada amalan dan peruntukan undang-undang, sesuatu permohonan Peguam Syarie mestilah melalui permohonan yang dibuat oleh seseorang dan setelah dibayar fee yang telah ditetapkan. Borang permohonan boleh didapati di Mahkamah Syariah Melaka mahupun melalui laman web Mahkamah Syariah negeri Melaka. Seterusnya permohonan tersebut akan diproses dengan dipanjangkan kepada Jawatankuasa Peguam Syarie yang akan mengadakan ujian secara bertulis dan setelah lulus akan dipanggil semula bagi tujuan ujian bertulis. Sekiranya seseorang telah memiliki sijil peguam syarie dari negeri lain, Jawatankuasa boleh mengecualikannya daripada ujian bertulis dan terus kepada ujian lisan.

Setelah lulus kedua-dua ujian tersebut barulah seseorang itu akan diterima sebagai Peguam Syarie bagi negeri Melaka.

Diharap jawapan saya ini dapat membantu puan dan sebarang kemusykilan dan bagi penerangan lanjut bolehlah berhubung dengan Mahkamah Syariah negeri Melaka.

Sekian, terima kasih.