<div align="justify">26 Mei 2014- Seramai 22 orang pelajar termasuk 2  orang guru pengiring dari Maktab Rendah Sains Mara (MRSM) Terendak telah  membuat lawatan ke Kompleks Mahkamah Syariah Negeri Melaka (MSNM).  Lawatan tersebut bertujuan untuk memberi pendedahan kepada  pelajar-pelajar tersebut mengenai bidangkuasa mahkamah syariah,  prosedur-prosedur yang dijalankan dan lain-lain.<br /><br />Lawatan bermula  jam 9.00 pagi dan berakhir pada jam 12.30 tengahari. Program dimulakan  dengan ucapan alu-aluan oleh Tuan Mohamad Norshahnizam Bin Norizan,  Pegawai Bahagian Sokongan Keluarga dan Puan Norazita Binti Mohd Ali,  Pegawai Sulh MSNM. Seterusnya sedikit taklimat juga disampaikan oleh  Tuan Mohamad Norshahnizam. Selesai taklimat, sesi soal jawab diadakan.  Banyak persoalan yang diutarakan oleh pelajar-pelajar tersebut dan ianya  dapat dijawab dengan baik oleh beberapa orang pegawai yang terlibat.<br /><br />Setelah  selesai sesi taklimat dan soal jawab tersebut, pelajar-pelajar dibawa  masuk ke dalam dewan perbicaraan mahkamah dan berpeluang melihat  beberapa perbicaraan kes jenayah dijalankan.Seterusnya, pelajar-pelajar  dibawa melihat beberapa kawasan MSNM seperti seksyen sulh,bsk, penjara  dan lain-lain. Program lawatan diakhiri dengan sesi bergambar.  Pelajar-pelajar kelihatan teruja dan berpuas hati dengan program lawatan  tersebut, Semoga pelajar-pelajar tersebut mendapat input yang  bermanfaat hasil daripada lawatan ke MSNM.</div><div align="justify">&nbsp;</div><div align="justify"><em>Berita oleh : Cik Izzah Hanani Binti Suhaimi</em> <br /></div>