Assalamualaikum,

Saya ingin menyatakan rasa tidak puas hati dengan cara dan sistem di dewan mahkamah sewaktu pengesahan lafaz cerai yang dibuat. 

Sewaktu mendaftar, pihak di kaunter menyatakan bahawa hanya pasangan suami isteri dan hakim sahaja yang akan berada di dalam bilik kecil untuk pengesahan lafaz cerai. Tetapi pada hari kejadian, terdapat pihak lain iaitu pembantu yang menyerahkan fail dan seorang polis bantuan. Justeru, tidak ada privasi di antara pasangan suami isteri dan juga pihak hakim. 

Tambahan pula, semua pasangan suami isteri dikumpulkan dalam dewan yang sama pada waktu yang sama sebelum masuk ke dalam bilik kecil. Tidak ada privasi di sini. Pasangan suami isteri perlu menunggu sehingga nama dipanggil sebelum masuk ke dalam bilik kecil tersebut. Pegawai yang memanggil nama pasangan suami isteri langsung tidak mesra, garang dan tegas seolah-olah mereka yang berada dalam dewan membuat kesalahan yang besar. Malah, ada pasangan yang dimarahi oleh pegawai yang memberikan fail tersebut di depan pasangan suami isteri yang lain. Hal ini tidak sepatutnya berlaku kerana menjatuhkan air muka orang lain.


Banyak perkara mengenai \"public relation\" yang perlu ditingkatkan oleh pihak mahkamah.


Bila bertanya mengenai sesuatu yang tidak pasti, staf akan \"tolak-menolak\" soalan tersebut kepada pihak lain. 

Sekian, terima kasih.