Waalaikumusalam... Terima kasih di atas pertanyaan

1) Jika bekas isteri tuan telah mengingkari perintah Mahkamah, tuan boleh failkan perintah pengkomitan ke atas bekas isteri tuan kerana mengingkari perintah Mahkamah. Tuan bebas untuk melantik mana-mana peguam. Tuan juga bebas untuk melantik lebih dari seorang peguam. Selain itu, tuan bebas untuk menukar seseorang peguam walaupun dalam prosiding (kes) yang sama.

2) Dalam setiap tindakan yang ingin difailkan,  beberapa dokumen yang penting hendaklah disertakan. Oleh itu, saya menasihatkan tuan untuk merujuk sendiri ke kaunter pemfailan kes di Mahkamah Syariah yang berhampiran dan tuan boleh mendapatkan khidmat nasihat secara langsung tentang proses pemfailan kes tersebut.

3) Bagi setiap tindakan/ pemfailan yang baru, tuan tidak boleh memilih Hakim mana yang patut mendengar kes tuan. Namun begitu, apabila kes tuan telah dibawa ke Mahkamah, tuan bebas untuk memohon bagi menukarkan hakim yang membicarakan kes tuan dengan mengemukakan alasan-alasan yang munasabah. Adalah dinasiahatkan agar tuan menggunakan khidmat peguam sekiranya tuan mahu melakukan permohonan sedemikian.

Sekian, terima kasih