Assalamualaikum

Tuan,

Ayah saya telah meninggal dunia pada tahun 2007.
Emak saya yang berusia 85 tahun telah uzur dan pergerakan beliau terhad akibat mild stroke yang di alami 1 tahun lepas.
Adik beradik saya terdiri dari 3 lelaki dan 3 perempuan. Tiga orang tinggal di Kuala Lumpur, satu di Seremban dan 2 lagi tinggal di Melaka.
Baru-baru ini abang saya yang tinggal di KL telah meninggal dengan status bujang serta tidak pernah bernikah. Beliau telah meninggalkan beberapa iaitu:-
1. Rumah di Kuala Lumpur - telah selesai bayaran ansuran;
2. Kereta - telah selesai bayaran ansuran;
3. Akaun simpanan;
4. Akaun Tabung Haji;
5. Amanah Saham Bumiputera; dan
6. Amanah Saham Nasional.

Kami (saya dan kakak) telah berkunjung ke Jabatan Kehakiman Syariah di Seremban bagi mendapatkan khidmat nasihat. Kami telah dinasihat untuk mengunjungi Pejabat Mahkamah Syariah Melaka bagi mendapatkan sijil faraid dengan mengambilkira kesihatan emak.
Persoalan saya adalah:-
1. Mohon bekalkan SOP jabatan tuan bagi pengeluaran sijil faraid;
2. Adakah sijil yang dikeluarkan oleh jabatan tuan boleh digunakan untuk  urusan tuntutan tukar nama rumah yang berada di Kuala Lumpur; dan
3. Adakah sijil yang dikeluarkan oleh jabatan tuan boleh digunakan bagi tujuan tuntutan semua harta-harta arwah yang tersenari di atas.

Atau kami mesti/wajib berurusan dengan Amanah Raya bagi urusan tuntutan harta arwah. 

Diharap perkara ini mendapat respon daripada pihak tuan.

Sekian, terima kasih.