Assalamualaikum 

Terima kasih kerana melayan mesej saya ini. 
Datuk saya telah meninggal dunia. Perkahwinan pertama dikurniakan 3 anak perempuan, 2 orang anak lelaki..Ibu saya merupakan anak yang sulung. Selepas nenek saya meninggal, datuk saya berkahwin dengan seorang perempuan berusia 30-an. 4 bulan selepas berkahwin,  datuk saya meninggal dunia dan ketika itu isteri barunya sedang mengandung 2 bulan. 

Datuk saya ada sebidang tanah seluas 3 1/2 ekar..
Ketika datuk saya masih hidup, dia pernah berpesan kepada ibu saya (memandangkan ibu saya anak yang sulung dan berpendidikan) jika hendak menjual tanah tersebut hendaklah dibahagi sama rata dengan adik beradik yang lain. Bagaimanapun tanpa pengetahuan ibu saya, adik lelakinya telah menjual tanah tersebut kepada pemaju untuk dimajukan menjadi taman perumahan. 
 Ibu saya hanya diberitahu ketika hendak membahagikan bahagian masing-masing. 

Ibu saya tidak tahu bagaimana pembahagian dilakukan, tetapi setiap adik beradik mendapat sebuah rumah (dianggarkan RM130k). Disebabkan adik lelaki ibu saya menjadi menjadi orang tengah, beliau mendapat \'lebih\' sedikit dari pihak pemaju (komisen). Tetapi, khabar dari pemaju, adik lelaki ibu saya mendapat hampir RM500k. Malah beliau mampu membuat rumah untuk anak2nya, anak tirinya dan isteri baru beliau, memberi mereka barang kemas dan berbagai lagi. Kami sekeluarga tahu tahap kewangan adik lelaki ibu saya ini yang hanya peniaga ikan dan sentiasa berjudi cthnya suka membeli nombor ekor. Dan tidak mungkin dia mampu untuk membeli semuanya.  
Manakala isteri baru datuk saya yang dikahwini hanya 4 bulan, mendapat dua buah rumah masing-masing bernilai RM 130K dan RM180K(corner lot). Ini kerana isteri baru datuk saya mempunyai seorang anak lelaki hasil perkahwinan dengan datuk saya, maka mereka layak mendapat 2 buah rumah. 

Persoalannya, 
1. Apakah yang harus dilakukan oleh ibu saya jika mensyaki adik lelakinya melakukan pecah amanah terhadap harta pusaka bapa mereka. 

2. Adakah layak isteri baru datuk saya mendapat harta sebanyak itu, sedangkan mereka hanya berkahwin selama 4 bulan dan saya ada mendengar di dalam salah satu rancangan televisyen mengenai harta sepencarian yang boleh dituntut dan tidak boleh dituntut tertakluk kepada jangkamasa perkahwinan dan juga sama ada seseorang isteri itu dapat menjalankan tanggungjawabnya dengan sempurna atau tidak. Untuk pengetahuan tuan perkahwinan antara datuk saya dan isteri barunya adalah perkahwinan paksa. Iaitu isteri barunya telah dipaksa berkahwin oleh adik beradiknya memandangkan datuk saya seorang yang berharta. Selepas berkahwin, isteri barunya tidak pernah menjalankan tanggungjawab sebagai seorang isteri kerana, menurut kata ibu saya(kerana ketika itu saya masih kecil)datuk saya sering datang ke rumah ibu saya untuk mengadu mengenai isteri barunya yang tidak suka memasak dan mengemas rumah dan kerja2 lain. Kebanyakan kerja rumah di lakukan oleh datuk saya sendiri. Malah ibu saya yang menyediakan makan minum serta bekal untuk datuk saya jika beliau datang ke rumah.

Harap pihak tuan dapat menjelaskan perkara ini.