Assalamualaikum wrt Wbt, 

Adalah dimaklumkan bahawa seorang anak angkat tidak mewarisi daripada ibu angkatnya mengikut hukum pewarisan. Ibu angkat hanya boleh membuat hibbah atau menghadiahkan apa-apa harta sama ada alih atau tidak alih kepada anak angkat tersebut. Jika terdapat wasiat yang sah kepada anak angkat tersebut, anak angkat tersebut berhak ke atas harta tersebut. Namun jika tiada hibbah atau wasiat dibuat oleh ibu angkat tersebut, memandangkan ibu angkat tersebut tiada anak, maka hukum pewarisan akan jatuh kepada adik beradik ibu angkat tersebut sama ada adik beradik lelaki atau perempuan dan ibu bapa jika masih ada.  

Menurut situasi di atas, adik beradik arwah berhak untuk menuntut harta pusaka tersebut dan jika ada wasiat yang dibuat kepada anak angkat, namun pada masa yang sama waris ibu angkat tidak bersetuju, maka anak angkat tersebut perlu untuk membuat pengesahan wasiat di Mahkamah Syariah untuk menentukan kesahan wasiat tersebut. 

Untuk soalan seorang yang bukan warga negara Malaysia itu kami perlukan penjelasan adakah si penuntut tersebut mempunyai hubungan saudara dengan pemunya harta pusaka tersebut. Jika mempunyai talian persaudaraan dan adalah waris kepada si mati, walaupun dia bukan warganegara Malaysia, dia berhak untuk tuntut dan mendapat bahagiannya namun tertakluk kepada undang-undang sedia ada seperti Kanun Tanah Negara atau pemilikan harta alih sepeti Akta Pengangkutan Jalan dan sebagainya. 

Jika terdapat sebarang pertanyaan lanjut sila hubungi pihak kami. Terima kasih.