Waalaikum Salam

Terima kasih kerana bertanya

Tuan dan isteri dinasihatkan untuk mendapat nasihat dari sesi kaunseling Jabatan Agama Islam berdekatan. Mahkamah Syariah adalah jalan terakhir sekiranya semua usaha untuk berbaik semula tidak berjaya. Pada peringkat akhir kaunseling, satu laporan akan dikeluarkan bagi mencadangkan tindakan sewajarnya.

Harta sepencarian boleh dituntut atas perolehan mana-mana aset sepanjang tempoh perkahwinan. Walaupun isteri tidak bekerja, beliau berhak mendapat harta sepencarian selepas membuktikan sumbangan secara langsung atau tidak langsung semasa perbicaraan di Mahkamah.    