Waalaikumusalam...
Saya beranggapan cik bermastautin di Melaka walaupun bekerja di Kuala lumpur. Oleh itu, cik perlu membuat permohonan pernikahan di Pejabat Agama Islam Alor Gajah. Walaubagaimanapun disebabkan bakal suami cik telah mempunyai isteri, permohonan cik perlu disertakan dengan Perintah Kebenaran Berpoligami. Perintah ini perlu dipohon oleh bakal suami cik di Mahkamah Tinggi Syariah dimana dia bermastautin (cik tidak menyatakan tempat tinggal bakal suami). Borang permohonan berpoligami boleh didapati dari laman web ini. Setelah mengisi borang dengan lengkap beserta dokumen yang diperlukan bakal suami cik perlu membuat pendaftaran kes di kaunter Mahkamah, dan dalam tempoh 21 hari Mahkamah akan memanggil semua pihak termasuk bakal suami cik, isterinya, cik dan wali, dan lain-lain saksi jika perlu untuk diambil keterangan. Perbicaraan dijalankan secara tertutup. Keputusan Mahkamah bergantung kepada keterangan yang dikemukakan kepada Mahkamah sama ada meluluskan pernikahan secara poligami ataupun tidak.