Bekas isteri kepada suami saya menyerang saya dalam media sosial sejak 2 tahun lepas, dengan mengeluarkan kata-kata kesat & sindiran serta memaparkan gambar saya & suami dalam laman Facebooknya. Saya telah membuat laporan polis apabila dia memaparkan tempat kerja saya serta aset saya dalam laman sosial, namun dia tidak mengendahkannya beserta nasihat kawan-kawan & saudara maranya, dan terus membuat sindiran secara terbuka dalam Facebook sehingga sekarang. Anak-anak suami saya (2 remaja perempuan) juga dihasut untuk membenci bapa mereka & saya. Suami saya juga tidak dibenarkan membawa keluar anak-anaknya walaupun kami berdua ada memberi duit poket kepada anak-anak itu, kadangkala dengan duit dari poket saya sendiri. Semua bukti daripada chat & Facebook saya masih simpan, termasuk kenyataan bahawa teman lelaki si bekas isteri itu sekarang yang menanggung perbelanjaan anak-anak itu & ibu mereka menggunakan duit semata-mata untuk dirinya sendiri. Apakah tindakan (sivil/mahkamah) yang boleh saya ambil? (Untuk keluarga bukan Islam). Terima kasih.