Assalammualaikum...

1. Bolehkah saya buat akujanji dengan suami tentang hak isteri pertama?

   Antaranya: 
a. Sistem giliran 4/3 iaitu 4 hari bersama isteri pertama dan 3 hari bersama isteri kedua(selang-seli).
b. Tukar hak milik harta iaitu rumah (hutang bulanan dibayar oleh isteri sahaja)
c. Nafkah yang tetap untuk isteri dan anak-anak.
   i . RM420.00 -  duit sekolah (RM 14 X 30 hari) 
   ii. RM300.00 -  duit nafkah zahir isteri dan anak-anak RM10(1 hari)
   iii.Jumlah RM720.00
d. Tugas dan tanggungjawab 100% kepada anak-anak semasa musim persekolahan.
e. Sentiasa memaklumkan isteri ke mana suami pergi, walaupun giliran dengan isteri kedua.
 
Apakah nasihat pihak tuan apabila:
1. Pernikahan dirahsiakan dan kerjasama serta penafian suami dan keluarga pihak isteri kedua membohongi saya selama 11 tahun. Kesannya saya mengalami tekanan perasaan kerana sentiasa syak wasangka dan cemburu.

2. Akibat di madukan dan mengetahui secara mengejut, saya mengalami kurang selera makan dan insomia (sukar untuk tidur jika suami tiada). Selain itu saya mengalami sesak nafas, takut dan fikiran bercelaru.

3. Selain itu saya merasa amat malu dengan jiran, ahli keluarga khasnya. Akibatnya saya takut keluar rumah dan tak mahu jumpa dengan keluarga saya sehingga suami saya berani buat pengakuan kepada ibu bapa dan adik beradik saya.

4. Saya belum beritahu adik beradik saya tentang hal ini sedangkan mereka sentiasa mahu hulurkan bantuan dan nasihat.

5. Saya rasa sendirian  dan sunyi sangat dan tersisih langsung daripada suami. Saya rindu sangat dengan  mak dan abah, tetapi saya risau mak akan susah hati dan jatuh sakit kalau mereka tahu.
 
Sekian, terima kasih.