Walaikumusalam..

Puan,

Mengikut hukum syarak, apabila puan bercerai dengan suami, selepas
tamat tempoh eddah, puan tiada hak untuk menuntut nafkah tempat tinggal. Namun, anak-anak puan berhak untuk mendapatkan nafkah tempat tinggal dari ayah mereka (bekas suami puan). Oleh itu, dinasihatkan puan untuk memfailkan hak penjagan anak dan tuntutan nafkah anak. Sekiranya Mahkamah memberikan hak penjagaan anak kepada puan dan Mahkamah juga memerintahkan agar bekas suami puan menyediakan tempat tinggal untuk anak-anak puan, maka puan sebagai penjaga bagi anak-anak tersebut patut untuk tinggal di rumah di mana anak-anak puan tinggal.

Selain itu, puan juga berhak untuk menuntut harta sepencarian bagi rumah kelamin tersebut. Ini kerana puan sebagai isteri berhak ke
atas apa-apa harta yang diperolehi dalam tempoh perkahwinan.