Assalamualaikum Wrt Wbt, 

Takziah atas pemergian ibu Encik Zulkifli ke rahmatullah, AlFatihah..

Adalah dimaklumkan bahawa tanah yang telah dipindahmilik oleh ibu kepada encik zulkifli adalah hakmilik yang tidak boleh disangkal menurut peruntukan undang-undang Kanun Tanah Negara. (indefeasibility of title). Namun pindahmilik tersebut boleh dipertikaikan jika diperolehi secara fraud (tipu), paksaan (coercion) atau  misrpresentation (salah nyata) pemilik asal kepada pemilik baru. Jika pindahmilik tersebut dibuat secara sukarela, hakmilik tersebut adalah hakmilik mutlak encik zulkifli. 

Namun menurut peruntukan hukum syara', pemberian tersebut dikira suatu hadiah atau hibbah ibu kepada encik zulkifli. Penukaran nama telah dibuat tetapi encik masih boleh membuat permohonan di mahkamah untuk memastikan pemberian itu adalah hibbah yang sah dan menepati rukun dan syarat suatu hibbah. Mahkamah akan menentukan bahawa adalah berlaku hibbah yang sah berdasarkan keterangan diberi oleh pihak-pihak. 

Oleh yang demikian, untuk menyelesaikan permasalahan encik zulkifli dan adik beradik yang lain, encik boleh membuat pengesahan hibbah di Mahkamah Tinggi Syariah dan jika benar itu adalah hibbah yang sah menurut hukum syara', tanah tersebut akan kekal di bawah hakmilik encik. Jika tidak sah, tanah tersebut adalah jatuh di bawah hukum pewarisan di mana perlu difaraidkan kepada waris yang ada. 

Jika terdapat sebarang masalah sila hubungi pihak kami. 

Terima Kasih.