Assalammualaikum...

Saya memohon nasihat dari pihak tuan tentang masaalah hubungan kami. Saya dan suami telah berkahwin pada Oktober 2000. Selama hampir 11 tahun kami hidup bersama, suami saya memberi nafkah batin pada saya hanya pada 5 bulan terawal perkahwinan kami.

Untuk pengetahuan tuan, selepas berkahwin sebulan, saya disahkan mengandung dan hanya sehingga kandungan saya berusia 5 bulan, itulah yg terakhir kami bersama. Sehinggalah kini anak kami sudah berusia 10 tahun, dia tidak pernah menyentuh dan memberi nafkah batin pada saya sehinggalah sekarang. Saya bertahan dan bersabar selama ini kerana saya harap suami akan berubah tapi dia tidak pernah ke arah tersebut. Walaupun kami tidur sekatil dalam tempoh hampir 10 tahun itu, namun tiada sebarang reaksi darinya. Sekarang hampir 9 bulan kami tidur berasingan bilik.

Sekarang perasaan sayang saya pada suami tidak dapat lagi bertahan dan hilang terus. Tiada langung rasa sayang dan cinta pada suami malah hati ini sudah tawar dan putus asa untuk terus hidup bersama beliau. 

Saya ingin memohon cerai atas alasan ini dan selepas persetujuan dalam perbincangan kami bersama. Mohon khidmat nasihat dari pihak tuan dengan segera.

Terima kasih.