Assalamualiakum Wrt Wbt, 

Encik Johari, 

Sijil faraid yang telah dikeluarkan akan menamakan waris2 si mati dan bahagian-bahagian yang diperolehi mengikut hukum syarak. 

Jika si mati ada meninggalkan TANAH DAN KERETA, encik boleh terus berhubung terus dengan Unit Pusaka Kecil Melaka di pejabat tanah di mana Unit Pusaka Kecil akan memanggil kesemua waris-waris untuk menyatakan persetujuan kepada siapa tanah atau kereta itu diberikan. Pusaka Kecil akan mengeluarkan satu perintah pembahagian di mana boleh digunakan oleh pihak Jabatan Pengangkutan Jalan (JPJ).  

Namun sekiranya si mati hanya meninggalkan KERETA SAHAJA, Pihak JPJ memerlukan surat daripada Amanah Raya Berhad yang menyatakan waris yang berhak ke atas kereta tersebut. Sijil Faraid adalah dokumen sokongan yang perlu diberikan kepada mana-mana pihak yang terlibat dengan harta tersebut untuk menentukan waris yang berhak ke atas harta si mati.     

Oleh yang demikian, kami nasihatkan encik pergi ke Amanah Raya Berhad yang berdekatan untuk mendapatkan surat pengesahan tersebut. 

Jika encik berada di Melaka, pejabat Amanah Raya yang boleh dihubungi adalah seperti berikut:-

 Amanah Raya Berhad, 42A, Jalan PMS 3, Plaza Melaka Raya, Peringgit  Melaka, 75400
06-2822848

Jika terdapat sebarang pertanyaan lanjut sila hubungi pihak kami. 

Terima Kasih.