Waalaikumusalam puan,

Untuk makluman puan, tuntutan harta sepencarian hanya boleh dilakukan di antara suami isteri atau bekas suami dan bekas isteri. Selain dari itu, pihak-pihak lain tidak boleh menuntut atau menjadi pihak-pihak di dalam tuntutan harta sepencarian. Oleh itu, sekiranya ibu dan bapa puan ada menyumbangkan sejumlah wang atau ada memberikan hutang kepada puan dan bekas suami puan,maka puan boleh memasukkan sekali jumlah wang tersebut di dalam bahagian puan yang mana wang tersebut dikira sebagai sumbangan puan.

Maka apabila perintah telah dikeluarkan, puan boleh membayar hutang kepada ibu dan bapa puan dengan menggunakan wang yang diperolehi dari perintah tuntutan harta sepencarian tersebut. Tetapi pembayaran tersebut dilakukan tanpa melaui proses di Mahkamah Syariah kerana Mahkamah sSyariah tidak berbidangkuasa untuk mendengar kes-kes melibatkan tuntutan hutang melainkan hutang yang berkaitan dengan pembayaran nafkah.

Sekian, terima kasih