Waalaikum salam, terima kasih kerana bertanya.

Merujuk kepada soalan puan,

Pendaftaran kes di Mahkamah adalah berdasarkan pemastautinan pemohon, sekiranya pemohon tinggal di Johor, maka kes hanya boleh difailkan di Johor. Sekiranya kes mahu dibicarakan di Melaka, suami puan boleh menjadi pemohon dan failkan kes di Mahkamah Rendah Syariah Melaka berdasarkan pemastautinan beliau.

Semasa kes cerai didaftarkan, kaunter Mahkamah akan berikan tarikh lain dalam tempoh 21 hari untuk sebutan dan perbicaraan. Pada hari kes didaftarkan memadai permohon sahaja hadir ke kaunter Mahkamah. Setakat ini tiada kes permohonan cerai diselesaikan pada hari yang sama dengan hari kes didaftarkan. Ini berdasarkan giliran kes yang telahpun difailkan terlebih dahulu, penyampaian saman, dan proses sebutan oleh Pendaftar. 

Merujuk kepada kes cerai secara baik, dinasihatkan puan dan suami hadir dan menyatakan persetujuan bersama untuk cerai pada hari perbicaraan. Ini akan membantu hakim membuat keputusan.   
