Assalamualaikum..
Saya beranggapan suami puan tidak pernah cuai dalam memberikan nafkah kepada anak-anaknya selama ini sehinggalah anaknya yang sulung berusia 20 tahun dan telah bekerja. Syarat pemberian nafkah anak mengikut undang-undang antaranya, anak tersebut belum mencapai usia 18 tahun ataupun walaupun melebihi 18 tahun dia masih lagi belajar. Perlu dinyatakan disini, nafkah dan duit belanja adalah 2 perkara berbeza, nafkah adalah bertujuan menampung makan, minum, pakai, persekolahan, perubatan dan tempat tinggal anak dan ia adalah wajib ke atas bapa. Manakala, duit belanja adalah untuk tujuan lain daripada itu. Merujuk kepada syarat diatas, anak sulung suami puan sudah tidak perlu diberikan nafkah disebabkan melebihi umur 18 tahun dan telah berdikari, tetapi tidak menjadi halangan untuk suami puan memberi duit belanja atas dasar hubungan bapa dan anak.