24 September 2014 - Seramai 41 orang pelajar Tingkatan 6 termasuk 2 orang guru pengiring dari Sekolah Menengah Arab JAIM Al-Asyraf, Pulau Sebang, Melaka telah membuat lawatan ke Mahkamah Syariah Negeri Melaka. Lawatan tersebut bertujuan untuk memberi pendedahan kepada pelajar-pelajar tersebut mengenai bidangkuasa mahkamah syariah, prosedur-prosedur yang dijalankan dan melihat sendiri perbicaraan kes yang dijalankan. Selain itu juga ianya merupakan salah satu aktiviti luar bilik darjah bagi mata pelajaran Pendidikan Syariah Islamiah yang dipelajari di kelas.