Assalamualaikum Wrt Wbt, 

Puan, 

Pada kebiasaannya untuk permohonan kebenaran poligami difailkan di Mahkamah,hakim akan memerintahkan agar suami berlaku adil , dan atas permohonan pihak-pihak akan diperintahkan penggiliran antara isteri pertama dan kedua , peruntukan nafkah diri isteri pertama dan anak-anak isteri pertama. Di dalam kes puan ini, kami beranggapan tiada yang diperintahkan sedemikian.

Namun, puan masih berhak pada masa sekarang untuk memastikan suami berlaku adil dengan memfailkan permohonan nafkah diri isteri dan nafkah anak-anak ke Mahkamah walaupun bukan dalam proses perceraian. Ini adalah selaras dengan peruntukan Undang-undang Keluarga Islam Negeri Melaka 2002. 

Sehubungan dengan itu, puan boleh memfailkan permohonan tersebut di Mahkamah untuk memastikan suami puan menjalankan tanggungjawab menyediakan nafkah untuk isteri dan anak-anak. 

Sila hubungi pihak kami jika ada pertanyaan lanjut. 

Terima Kasih.