<p>6 Februari 2015 - Pegawai dan kakitangan Mahkamah Syariah Negeri Melaka telah mengadakan Lawatan Kerja Ke Jabatan Kehakiman Syariah Negeri Perak bertempat di Mahkamah Rendah Syariah Manjung, Perak. Lawatan ini merupakan antara agenda dan jadual pegawai dan kakitangan yang terlibat dengan Muzakarah Hakim Syarie 2015&nbsp; di Pulau Pangkor Perak. &nbsp;<br /><br />Lawatan Kerja ini diketuai oleh YAA Tuan Mohd Radzi Bin Hj Abd Latif Ketua Hakim Syarie Makamah Syariah Negeri Melaka yang tiba pada jam 3.00 petang telah disambut oleh Hakim Mahkamah Tinggi Syariah Jabatan Kehakiman Syariah Negeri Perak (JKSNP) dan pegawai serta kakitangan JKSNP. Lawatan ini dimulai dengan kata-kata aluan daripada Hakim Mahkamah Tinggi Syariah Jabatan Kehakiman Syariah Negeri Perak selaku tuan rumah dan ucapan balas daripada YAA Tuan Mohd Radzi Bin Hj Abd Latif.<br /><br />Seterusnya semua pegawai dan kakitangan disajikan dengan Taklimat daripada Puan Multazimah Binti Rafie, Pegawai Penyelidik Kanan &amp; Pegawai Dokumen berkenaan Pelaksanaan Sistem Pengurusan Kualiti (SPK) Patuh Syariah MS 1900. Pengisian taklimat ini adalah tujuan utama lawatan ini diadakan di mana antara lain untuk mendapatkan pendedahan berkenaan pelaksanaan SPK Patuh Syariah sebagai kelangsungan kepada pelaksanaan MS ISO 9001:2008 yang telah di aplikasi di MSNM dan antara perancangan ke arah pensijilan MS ISO 9001:2015 yang bakal di lancarkan pada tahun ini. <br /><br />Sesi soal jawab juga telah diadakan dan terdapat banyak informasi serta pengalaman yang boleh di pelajari hasil daripada taklimat tersebut. Usai sessi taklimat tersebut, kedua-dua pihak telah bertukar-tukar cenderahati dan lawatan tersebut berakhir pada jam 5.00 petang.&nbsp; Sekalung penghargaan kepada pegawai dan kakitangan Jabatan Kehkaiman Syraiah Negeri Perak kerana sudi menerima kunjungan mesra daripada kami. Semoga hasil daripada lawatan ini, pihak kami dapat menambahbaik SPK yang telah terpakai di MSNM. InsyaAllah.&nbsp;&nbsp; </p><p>&nbsp;</p><p><em>Disediakan oleh: Tn. Tarmizi Bin Jaafar</em></p>