Assalamualaikum, Tuan. Saya ingin bertanyakan mengenai penama KWSP. Bapa saya meninggal tahun lepas dan meninggalkan seorang isteri dan 4 anak perempuan. Tiada anak lelaki. Jadi adik-beradik arwah akan dapat 5/24. Semua adik-adik arwah masih hidup. Arwah anak bongsu. KWSP arwah pula 
diletakkan nama ibu dan kami 4 beradik. Setiap seorang mendapat 20%. Kami adik-beradik sepakat memberikan bahagian masing-masing kepada ibu manakala bahagian adik bongsu tidak di ambil. Itu memang untuk adik sambung belajar. Baru-baru ini saya ada terbaca sebuah buku tentang wasiat. Dalam buku itu ada menyatakan penama sekadar wasi atau pemegang amanah. Tapi sewaktu arwah hidup, arwah sendiri yang meminta saya memasukkan nama kami semua sebagai penama. Bolehkah ini dianggap wasiat?

Bagaimana pula jika kami telah menggunakan wang tersebut untuk membaiki rumah taman? Arwah pernah berpesan agar pindah daripada rumah kampung jika dia telah tiada kerana hubungan arwah memang tak baik dengan adik-beradiknya.

Jika kami telah gunakan wang kami sendiri untuk bayar hutang arwah, bagaimana cara untuk menuntut semula? Ibu saya bayar fidyah arwah dengan beli beras dan hantar pada rumah anak-anak yatim dan orang tua. Masalahnya tiada resit. Jadi bagaimana Tuan?

Andai sebahagian daripada adik-beradik arwah tidak mahu bekerjasama, bagaimana status bahagian mereka?