Assalamualaikum Encik Khairul Nizam,

1) Selepas pihak encik menerima salinan saman dan pernyataan tuntutan yang difailkan oleh isteri encik, maka kehadiran encik ke Mahkamah adalah wajib dan encik boleh memfailkan satu pernyataan pembelaan berserta tuntutan balas sekiranya ada bagi menjawab tuntutan pihak isteri encik.

2) Terdapat undang-undang dan akta berkaitan halangan daripada kacau ganggu dan penyebaran fitnah sepetimana di dalam Akta Fitnah 1957 (Akta 268)yang boleh difailkan di Mahkamah Sivil sekiranya boleh diguna pakai di dalam kes encik ini.

3) Isu berkaitan hak jagaan anak, mengikut Seksyen 82 Enakmen Undang-Undang Keluarga Islam Negeri Melaka tanun 2002 telah memperuntukkan hak jagaan anak adalah diberikan kepada ibu kandung. sekiranya ibu hilang hak kelayakkan menjaga anak tersebut maka akan jatuh hak penjagaan tersebut kepada ibu kepada ibu (nenek anak tersebut) walaubagaimanapun pihak encik sebagai bapa masih lagi boleh memfailkan tuntutan hak jagaan anak tersebut di Mahkamah Tinggi Syariah.

4) Pihak encik boleh hadir ke Mahkamah Tinggi Syariah dan mendapatkan maklumat lanjut daripada pegawai Mahkamah berkaitan tuntutan hak jagaan anak ini ataupun berjumpa dengan mana-mana peguam syari'e yang berdaftar yang boleh membantu dalam menyelesaikan masalah encik.

Sekian, terima kasih.